Η **Λικ Τάουν ΦΚ** (αγγλικά: Leek Town Football Club) είναι αγγλική ποδοσφαιρική ομάδα με έδρα το Λικ στην κομητεία Στάφορντσαϊρ της Αγγλίας. Η Λικ Τάουν ιδρύθηκε το 1946 ως Λικ Λόου Χάμιλ, ενώ αγωνίζεται στη Νόρδερν Πρέμιερ Λιγκ Ντιβίζιον Ουάν Σάουθ, όπου τη σεζόν 2013-14 κατέκτησε την 3η θέση. Το ψευδώνυμο της ομάδας είναι «Δε Μπλουζ» (αγγλικά: "The Blues", μετάφραση: οι μπλε) και αγωνίζονται στο Χάρισον Παρκ.

Ο σύλλογος ιδρύθηκε το 1946 και αγωνίστηκε σε ποικίλα πρωταθλήματα, συμπεριλαμβανομένων των Στάφορντσαϊρ Κάουντι Λιγκ, Μάντσεστερ Φούτμπολ Λιγκ, Μιντ-Τσεσάιρ Λιγκ και Τσεσάιρ Κάουντι Λιγκ, πριν γίνουν ιδρυτικά μέλη του πρωταθλήματος Νορθ Γουέστ Κάντρις Φούτμπολ Λιγκ το 1982 και το 1987 του πρωταθλήματος Νόρδερν Πρέμιερ Λιγκ. Το 1997 η Λικ Τάουν κατέκτησε το πρωτάθληματης Νόρδερν Πρέμιερ Λιγκ και προβιβάστηκε στη Φούτμπολ Κόνφερενς, όπου αγωνίστηκε δύο σεζόν πριν υποβιβαστεί.

Η Λικ Τάουν έφτασε μέχρι τον τελικό του FA Trophy το 1990, έχοντας αγωνιστεί από τον πρώτο προκριματικό γύρο. Στον τελικό έχασε από την Μπάροου με 3-0 στο Στάδιο Γουέμπλεϊ.

Ιστορία
-------

Ποδόσφαιρο στο Λικ είχε παιχτεί, τουλάχιστον, από το 1876, ενώ εκεί είχε την έδρα της μία παλαιότερη ομάδα που ονομαζόταν απλά Λικ ΦΚ, παίρνοντας μέρος στο πρωτάθλημα Κομπινέισιον, τη δεκαετία του 1890. Παρ' όλα αυτά, η Λικ Τάουν έχει τις ρίζες της στη **Λικ Λόου Χάμιλ**, που ιδρύθηκε το 1946 (αν και η επίσημη ιστοσελίδα της ομάδας δεν το αναφέρει, σύμφωνα με κάποιες πηγές το αρχικό όνομα του συλλόγου ήταν **Άμπι Γριν Ρόβερς** πριν μετονομαστεί σε Λικ Λόου Χάμιλ).

Ο σύλλογος ξεκίνησε τη ζωή του στο τοπικό πρωτάθλημα Λικ και Μούρλαντς πριν αγωνιστεί στο πρωτάθλημα Στάφορντσαϊρ Κάουντι Λιγκ το 1947. Η Λόου Χάμιλ κατέκτησε το πρωτάθλημα τη σεζόν 1949-50 και έγινε η πρώτη και μοναδική ομάδα όπου τερμάτισε στην πρώτη θέση αήττητη(κάποιες πηγές αναφέρουν ότι αυτός ο τίτλος κατακτήθηκε τη σεζόν 1950-51). Το 1951 η ομάδα άλλαξε πρωτάθλημα και πήγε στο Μάντσεστερ Φούτμπολ Λιγκ, ενώ ταυτόχρονα υιοθέτησε και το σημερινό όνομα. Η Λικ Τάουν κατέκτησε το πρωτάθλημα από την πρώτη σεζόν. Την επόμενη σεζόν η ομάδα ξανάλαξε πρωτάθλημα και πήγε στο Μιντ-Τσεσάιρ Λιγκ, όπου έμεινε και πάλι για μία σεζόν. Το 1954 η Λικ Τάουν συμμετείχε στο Πρωτάθλημα Μπίρμινγκχαμ και Περιφέρειας, αλλά αποσύρθηκε τη σεζόν 1956-57 λόγω οικονομικών προβλημάτων. Επέστρεψε και πάλι στο Μάντσεστερ Φούτμπολ Λιγκ, αλλά αποσύρθηκε ξανά λόγω οικονομικών προβλημάτων, για να επιστρέψει τελικά στο πρωτάθλημα Στάφορντσαϊρ Κάντρι Λιγκ.

Το 1968 συστάθηκε νέα διοικούσα επιτροπή η οποία έβγαλε τη Λικ Τάουν από την ύφεση και τα οικονομικά προβλήματα. Ο προπονητής Πωλ Όγκντεν ανέλαβε τη Λικ Τάουν το 1969 και μαζί της κέρδισε δύο πρωταθλήματα Στάφορντ Κάντρι Λιγκ και στη συνέχεια δύο πρωταθλήματα Μάντσεστερ Φούτμπολ Λιγκ. Μετά από το δεύτερο τίτλο στο Μάντσεστερ Φούτμπολ Λιγκ, η ομάδα προσχώρησε στο Τσεσάιρ Κάντρι Λιγκ, όπου έγινε πρωταθλήτρια στη δεύτερη συμμετοχή της. Όταν ο Όγκντεν έφυγε από τη Λικ Τάουν το 1975 και πήγε στη Νόρθγουιτς Βικτόρια, ακολούθησε μία σειρά προπονητών που πέρασαν και έφυγαν γρήγορα από τη Λικ Τάουν, χωρίς να καταφέρουν να την κρατήσουν στις επιτυχίες των προηγούμενων ετών.

Το 1982 το πρωτάθλημα Τσεσάιρ Κάντρι Λιγκ συγχωνεύτηκε με το Λάνκασαϊρ Κομπινέισιον ώστε να δημιουργηθεί το πρωτάθλημα Νορθ Γουέστ Κάντρις Φούτμπολ Λιγκ, όπου η Λικ Τάουν είχε πέντε σχετικά ανεπιτυχείς σεζόν. Το 1984 ήρθε ο πρώην διεθνής Άγγλος ποδοσφαριστής Μάικ Πέτζικ στη θέση του προπονητή και πήγε τη Λικ Τάουν ψηλά στο βαθμολογικό πίνακα. Παρ' όλα αυτά, ο Πέτζικ παρέμεινε στη Λικ Τάουν για μία περίοδο πριν πάει στη Νόρθγουιτς Βικτόρια. Ύστερα από τη σύντομη θητεία του Κέβιν Λούις στον πάγκο της Λικ Τάουν, ο οποίος παρέμεινε στην ομάδα για μία σεζόν, ανέλαβε την ομάδα ο Νιλ Μπέικερ το 1986 και την οδήγησε σε κάποιες από τις μεγαλύτερες επιτυχίες της μέχρι σήμερα.

Το 1987, η Λικ Τάουν επιλέχτηκε ως ένα από τα ιδρυτικά μέλη της νεοσύστατης κατηγορίας Ντιβίζιον Ουάν του πρωταθλήματος Νόρδερν Πρέμιερ Λιγκ, όπου κατέκτησε το πρωτάθλημα τη σεζόν 1989-90 και προβιβάστηκε στη Πρέμιερ Ντιβίζιον, στην υψηλότερη βαθμίδα στις κατηγορίες του Αγγλικού ποδοσφαίρου που είχε ποτέ αγωνιστεί μέχρι τότε η Λικ Τάουν. Την ίδια σεζόν, πέρασε και από τους οχτώ γύρους του FA Trophy, συμπεριλαμβανομένης μιας νίκης στα προημιτελικά επί της Ντάρλινγκτον, της πρωταθλήτριας του Φούτμπολ Κόνφερενς εκείνης της σεζόν, για να φτάσει στον τελικό στο Στάδιο Γουέμπλεϊ, όπου ηττήθηκε από την Μπάροου με 3-0.

Την περίοδο 1993-94 η Λικ Τάουν τερμάτισε δεύτερη στη Νόρθερν Πρέμιερ Λιγκ Πρέμιερ Ντιβίζιον και έπρεπε να προβιβαστεί στη Φούτμπολ Κόνφερενς. Ωστόσο, δεν της επιτράπηκε η άνοδος λόγω οικονομικών ατασθαλιών. Τα οικονομικά προβλήματα του συλλόγου επιβαρύνθηκαν όταν την μετέταξαν στη Σάδερν Φούτμπολ Λιγκ. Τα έξοδα μεταφορών σχεδόν χρεοκόπησαν την ομάδα. Μετά από μία σεζόν, επιτράπηκε στο σύλλογο να επιστρέψει στη Νόρθεν Πρέμιερ Λιγκ.

Η Λικ Τάουν (με την μπλε εμφάνιση) ενάντια στη Μαρίν το 2006.
Τη σεζόν 1996-97 η Λικ Τάουν προβιβάστηκε στη Φούτμπολ Κόνφερενς κατακτώντας την πρώτη θέση. Την πρώτη σεζόν κατάφερε να αποφύγει τον υποβιβασμό, αλλά δεν τα κατάφερε τν δεύτερη σεζόν, όπου και υποβιβάστηκε στη Νόρδερν Πρέμιερ Λιγκ Πρέμιερ Ντιβίζιον. Την περίοδο 2000-01 η Λικ Τάουν υποβιβάστηκε στη Νόρδερν Πρέμιερ Λιγκ Ντιβίζιον Ουάν, αλλά επέστρεψε στην Πρέμιερ Ντιβίζιον όταν αναδιοργανώθηκε η Φούτμπολ Κόνφερενς σε Κόνφερενς Νορθ και σε Κόνφερενς Σάουθ το 2004. Στις 21 Ιουνίου 2006 ανακοινώθηκε ότι ο σύλλογος έχει οικονομικά προβλήματα και κινδυνεύει με διάλυση, αλλά στις 11 Ιουνίου του επόμενου έτους ανέλαβε νέα τεχνική ηγεσία που εξασφάλισε το μέλλον της. Τη σεζόν 2007-08η Λικ Τάουν υποβιβάστηκε στη Ντιβίζιον Ουάν Σάουθ. Τέσσερις σεζόν αργότερα η ομάδα αγωνίστηκε στα πλέι οφς ανόδου για να επιστρέψει στην Πρέμιερ Ντιβίζιον, αλλά ηττήθηκε στον τελευταίο αγώνα από την Ίλκεστον.

Χρώματα και έμβλημα
-------------------

Η εντός έδρας εμφάνιση της Λικ Τάουν είναι παραδοσιακά μπλε, όπως και η εκτός έδρας είναι κίτρινη, όπου αυτά τα δύο χρώματα αντιστοιχούν στα χρώματα των όπλων της πόλης (μπλε και χρυσό). Ο σύλλογος χρησιμοποιεί επίσης μία μπλε και άσπρη εμφάνιση, όπως είναι της Μπλάκμπερν, αλλά και μία κόκκινη και μαύρη εκτός έδρας εμφάνιση.
Από το 1997 ο χορηγός της φανέλας της ομάδας είναι η Ornua, η οποία έχει την έδρα της στο Στάφορντσαϊρ.

Το έμβλημα της Λικ Τάουν περιλαμβάνει ένα δεμάτι στάχια και έναν κόμπο του Στάφορντ, που και τα δύο αποτελούν μέρος του θυρεού της πόλης,, καθώς και ένα κηρύκειο, σύμβολο που εμφανίζεται σε μάρκες που κόπηκαν στο Λικ τον 18ο αιώνα.

Στάδιο
------

Κύριο λήμμα: Χάρισον Παρκ (Λικ)
Το Χάρισον Παρκ, η έδρα της Λικ Τάουν
Το Χάρισον Παρκ βρίσκεται στα προάστια του Λικ και είναι η έδρα της ομάδας από το 1948, όταν αγόρασε τον χώρο έναντι £1.250. Το πρώτο όνομα του γηπέδου ήταν Χάμιλ Παρκ. Τα αποδυτήρια κατασκευάστηκαν το 1950, ενώ προηγουμένως οι ποδοσφαιριστές ήταν αναγκασμένοι να αλλάζουν σε μία κοντινή παμπ. Μαζί με τα αποδυτήρια κατασκευάστηκε το πρώτο σκέπαστρο της κερκίδας. Οι προβολείς, (οι οποίοι άνηκαν πριν στη Ράγκμπι Τάουν) τοποθετήθηκαν το 1972 και λίγο μετά το στάδιο πήρε τη σημερινή του ονομασία προς τιμή του προέδρου Τζέοφ Χάρισον

Το γήπεδο έχει μία σκεπαστή κερκίδα με καθίσματα που κατασκευάστηκε το 1992, τρεις σκεπαστές κερκίδες χωρίς καθίσματα καθώς και λίγο χώρο κερκίδων χωρίς καθίσματα που δεν καλύπτονται. Το 1998 το γήπεδο πλημμύρισε όταν μία κοντινή δεξαμενή υπερχείλισε.

Το Χάρισον Παρκ είναι έδρα και της Λικ Κάντι Σκουλ Ολντ Μπόις από τις αρχές της δεκαετίας του 90.

Υποστηρικτές
------------

Τη σεζόν 2008-09 η μέση προέλευση θεατών στους αγώνες της Λικ Τάουν ήταν 241, κατατάσσοντας την τέταρτη στη Νόρθεν Πρέμιερ Λιγκ Ντιβίζιον Ουάν Σάουθ, αλλά σημειώνοντας μείωση 20% σε σχέση με την προηγούμενη σεζόν όταν και η ομάδα έπαιζε στην Πρέμιερ Ντιβίζιον. Στην τελευταία σεζόν της Λικ Τάουν στην Κόνφερενς η μέση προέλευση ήταν 607 θεατές.

Στατιστικά και ρεκόρ
--------------------

Η καλύτερη θέση της Λικ Τάουν στις κατηγορίες της Αγγλίας ήταν η 19η θέση στην Κόνφερενς Πρέμιερ (στο επίπεδο 5 του συστήματος ποδοσφαιρικών πρωταθλημάτων Αγγλίας) τη σεζόν 1997-98. Στο κύπελλο Αγγλίας έχει αγωνιστεί δύο φορές: τη σεζόν 1990-91, όπου έφτασε μέχρι τον δεύτερο γύρο, όπου αποκλείστηκε από την Τσέστερ Σίτι (1-1 εντός, 4-0 εκτός, στον πρώτο γύρο η Λικ Τάουν είχε αποκλείσει τη Σκάρμπορο με 2-0) και τη σεζόν 1993-94, όπου αποκλείστηκε στον πρώτο γύρο από τη Γουίγκαν (2-2 εντός, 3-0 εκτός.

Η Λικ Τάουν έφτασε στον τελικό του FA Trophy του 1989-1990, αλλά έχασε από την Μπάροου με 3-0.

Η υψηλότερη συμμετοχή θεατών στο Χάρισον Παρκ έγινε στο 2ο προκριματικό γύρο του κυπέλλου με αντίπαλο τη Μάκλσφιλντ Τάουν. Η προέλευση θεατών άγγιζε τους 3.512.

Ρόστερ
------

*Τελευταία ενημέρωση: 18 Νοεμβρίου 2013*
Σημείωση: Οι σημαίες αφορούν την εθνική ομάδα, σύμφωνα με τους κανόνες επιλεξιμότητας της FIFA. Οι παίκτες μπορεί να κατέχουν περισσότερες ιθαγένειες εκτός FIFA.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Αριθμός | Χώρα | Θέση | Παίκτης |
| --- | --- | --- | --- |
|  |  | ΤΦ | Μπεν Τσάπμαν |
|  |  | ΑΜ | Πωλ Ντόνελι |
|  |  | ΑΜ | Ματ Μπράντμπερι |
|  |  | ΑΜ | Ράιαν Ντίκερ |
|  |  | ΑΜ | Ντάνι Σμιθ |
|  |  | ΑΜ | Τζό Έβανς |
|  |  | ΑΜ | Ματ Μπελ |
|  |  | ΑΜ | Άντι Μπρατ |
|  |  | ΜΕ | Ντάνι Σέλλεϋ |

 |
| 

| Αριθμός | Χώρα | Θέση | Παίκτης |
| --- | --- | --- | --- |
|  |  | ΜΕ | Άντονι Ντάνιλικ |
|  |  | ΜΕ | Ράιαν Κόνορ |
|  |  | ΜΕ | Σαμ Χολ |
|  |  | ΜΕ | Τζον Τζόνστον |
|  |  | ΜΕ | Τζόρνταν Τζόνσον |
|  |  | ΜΕ | Ρις Σουέτναμ |
|  |  | ΕΠ | Μιτς Χάζμπαντς |
|  |  | ΕΠ | Τιμ Γκράις |
|  |  | ΕΠ | Άντι Κίνσεϊ |

 |

*Σημείωση: Στη Νόρδερν Πρέμιερ Λιγκ δεν υπάρχει ελάχιστος αριθμός παιχτών*

Προπονητές
----------

Πάνω από 30 προπονητές έχουν κάτσει στον πάγκο της Λικ Τάουν. Ο Πωλ Όγκντεν έχει αναλάβει την ομάδα 6 φορές, περισσότερες από κάθε άλλον.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Από | Μέχρι | Προπονητής |
| --- | --- | --- |
| 1946 | 1949 | Επιλεγμένη επιτροπή |
| 1949 | 1954 | Μπίλι Μπόνσαλ |
| 1955 | 1957 | Έρικ Σουίνι |
| 1958 | 1961 | Τζορτζ Παρ |
| 1961 | 1963 | Τζακ Λάλι |
| 1964 | 1967 | Ντένις Τσόρλτον |
| 1968 | 1969 | Ρετζ Χόλτον |
| 1969 | 1975 | Πωλ Όγκντεν |
| 1975 | 1976 | Κλιφ Χότζκινσον |
| 1976 | 1977 | Πίτερ Ραγκ |
| 1977 | 1978 | Πωλ Όγκντεν |
| 1978 | 1979 | Κεν Χάνκοκ |
| 1980 | 1981 | Άλαν Βίκερς |
| 1982 | 1984 | Τζίμι Γουάλας |
| 1984 | 1985 | Μάικ Πέτζικ |
| 1985 | 1986 | Κέβιν Λιούις |
| 1986 | 1994 | Νιλ Μπέικερ |
| 1994 | 1995 | Στιβ Νόρις |
| 1995 | 1996 | Φιλ Γουίλσον |
| 1996 | 1998 | Πίτερ Γουόρντ |
| 1998 | 1998 | Ρέι Γουόκερ *(υπηρεσιακός)* |
| 1998 | 1998 | Μάικ Πέτζικ *(υπηρεσιακός)* |

 | 

| Από | Μέχρι | Προπονητής |
| --- | --- | --- |
| 1998 | 1999 | Έρνι Μος |
| 1999 | 1999 | Τόνι Αγκάνα *(υπηρεσιακός)* |
| 1999 | 2000 | Άντι Χολμς |
| 2000 | 2001 | Μαρκ Γκάρντινερ *(υπηρεσιακός)* |
| 2001 | 2002 | Καρλ Γουίλκοξ & Μαρκ Μπράμλι |
| 2002 | 2002 | Πωλ Όγκντεν *(υπηρεσιακός)* |
| 2002 | 2003 | Τζον Ραμσόου |
| 2003 | 2005 | Πωλ Όγκντεν |
| 2005 | 2006 | Νάιτζελ Ντίλει |
| 2006 | 2006 | Μαρκ Κάρτραϊτ |
| 2006 | 2007 | Πωλ Μουρ |
| 2007 | 2007 | Πωλ Όγκντεν |
| 2007 | 2007 | Νιλ Μπράουν *(υπηρεσιακός)* |
| 2007 | 2007 | Πωλ Όγκντεν *(υπηρεσιακός)* |
| 2007 | 2007 | Πωλ Μουρ |
| 2007 | 2010 | Γουέιν Τζόσνον |
| 2010 | 2011 | Νιλ Κοξ |
| 2011 | 2011 | Στούαρτ Χιπς *(υπηρεσιακός)* |
| 2011 | 2011 | Νιλ Μπέικερ |
| 2011 | σήμερα | Λι Κάσγουελ |

 |

Προσωπικό
---------

*Από τον Ιούνιο του 2013*

| Θέση | Όνομα |
| --- | --- |
| Προπονητής | Λι Κάσγουελ |
| Διαχειριστές ομάδας | Κένι Σκρατζ, Ματ Μπίμπι, Πίτερ Γουόρντ |
| Πρόεδρος | Ντάνκαν Μπρέι |
| Πρόεδρος | Άντι Γουάιν |
| Διευθυντής | Νιλ Μπέικερ |
| Διευθυντής | Πωλ Μπέιτμαν |
| Διευθυντής | Ντένις Μπέιτς |
| Διευθυντής | Άντι Ριβς |
| Διευθυντής | Κρις Χέρμιστον |
| Διευθυντής | Τρέισι Ρέινολντς |
| Γραμματέας | Μπράιαν Γουάιν |
| Διευθυντής διαδικτύου | Στιβ Ρέινολντς |
| Συντάκτες προγράμματος | Στιβ & Τρέισι Ρέινολντς |
| Εκπρόσωπος τύπου | Μάικ Κόουπ |
| Υπεύθυνος γηπέδου | Κρις Χέρμιστον |

Τίτλοι
------

| Τίτλος | Έτος κατάκτησης |
| --- | --- |
| **Νόρδερν Πρέμιερ Λιγκ**Πρωταθλήτρια Πρέμιερ Ντιβίζιον | 1996-97 |
| **Νόρδερν Πρέμιερ Λιγκ**Πρωταθλήτρια Ντιβίζιον Ουάν | 1989–90 |
| **FA Trophy**Φιναλίστ | 1989–90 |
| **Τσεσάιρ Κάντρι Λιγκ**Πρωταθλήτρια | 1974–75 |
| **Μάντσεστερ Φούτμπολ Λιγκ**Πρωταθλήτρια | 1951–52, 1971–72, 1972–73 |
| **Στάφορντσαϊρ Κάουντι Λιγκ**Πρωταθλήτρια | 1949–50 ή 1950–51 *(οι πηγές δείχνουν  διαφορετικές ημερομηνίες κατάκτησης)* |

Αντιπαλότητα
------------

Ο κύριος τοπικός αντίπαλος της Λικ Τάουν είναι η Μπάξτον, όπου η αντιπαλότητα των δύο ομάδων στη Νόρθεν Πρέμιερ Λιγκ υπήρχε καθ' όλη τη δεκαετία του 1990. Η Μάτλοκ Τάουν και η Κίντσγκροουβ Αθλέτικ θεωρούνται επίσης αντίπαλες ομάδες της Λικ Τάουν.

Παραπομπές
----------

1. 1 2 3 4 5 6 7 8  «Λικ». The Football Club History Database. Ανακτήθηκε στις 5 Αυγούστου 2014.
2. 1 2 3 4 5 6 7 8  «Λικ Τάουν ΦΚ». Mossley F.C. Ανακτήθηκε στις 5 Αυγούστου 2014.
3. ↑  «Λικ Τάουν». nonleaguefooty.co.uk. Αρχειοθετήθηκε από το πρωτότυπο στις 20 Νοεμβρίου 2008. Ανακτήθηκε στις 5 Αυγούστου 2014.
4. 1 2 3 4 5  «Leek Town FC». PyramidPassion.co.uk. Ανακτήθηκε στις 6 Αυγούστου 2014.
5. 1 2 3  «History». Leek Town F.C. Ανακτήθηκε στις 26 Ιανουαρίου 2010.
6. 1 2 3  «Προπονητές της Λικ Τάουν». Leek Town F.C. Ανακτήθηκε στις 5 Αυγούστου 2014.
7. ↑  «Η Λικ αντιμέτωπη με τη χρεοκοπία». nonleaguedaily.com. 22 Ιουνίου 2006. Αρχειοθετήθηκε από το πρωτότυπο στις 30 Σεπτεμβρίου 2007. Ανακτήθηκε στις 6 Αυγούστου 2014.
8. ↑  «Η Λικ Τάουν σώθηκε». Northern Premier League. 11 Ιουνίου 2007. Αρχειοθετήθηκε από το πρωτότυπο στις 22 Οκτωβρίου 2007. Ανακτήθηκε στις 6 Αυγούστου 2014.
9. ↑  «Η Ίλκεστον ΦΚ προβιβάστηκε». *Ilkeston Advertiser*. 29 Απριλίου 2012. Αρχειοθετήθηκε από το πρωτότυπο στις 1 Μαΐου 2012. Ανακτήθηκε στις 6 Αυγούστου 2014.
10. ↑  Williams, Tony (1978). *The FA Non-League Football Annual 1978–79*. MacDonald and Jane's Publishers Ltd. σελ. 137.
11. ↑  Williams, Tony· Mike Williams (2007). *Non-League Club Directory 2007*. Tony Williams Publications Ltd. σελ. 292. ISBN 978-1-869833-55-8.
12. 1 2  «Εμβλήματα πόλεων Αγγλίας και Ουαλίας: Στάφορντσαϊρ». civicheraldry.co.uk. Ανακτήθηκε στις 6 Αυγούστου 2014.
13. ↑  «Club shop». Leek Town F.C. Αρχειοθετήθηκε από το πρωτότυπο στις 22 Σεπτεμβρίου 2008. Ανακτήθηκε στις 6 Αυγούστου 2014.
14. ↑  «Κατασκευή ομάδας». Kerrygold. Αρχειοθετήθηκε από το πρωτότυπο στις 27 Σεπτεμβρίου 2006. Ανακτήθηκε στις 6 Αυγούστου 2014.
15. ↑  «Μ. Βρετανία - 1793». napoleonicmedals.org. 17 Νοεμβρίου 2005. Αρχειοθετήθηκε από το πρωτότυπο στις 4 Ιουνίου 2015. Ανακτήθηκε στις 6 Αυγούστου 2014.
16. ↑  «Λικ Τάουν: Χάρισον Παρκ». FanZone.co.uk. Αρχειοθετήθηκε από το πρωτότυπο στις 12 Φεβρουαρίου 2007. Ανακτήθηκε στις 7 Ιανουαρίου 2008.
17. ↑  «Attendances: Northern Premier League Premier Division». Tony's English Football Site. Ανακτήθηκε στις 30 Μαΐου 2009.
18. ↑  «stats for confguide.com». ConfGuide.com. Αρχειοθετήθηκε από το πρωτότυπο στις 6 Οκτωβρίου 2008. Ανακτήθηκε στις 7 Ιανουαρίου 2008.
19. ↑  «FA Trophy Στατιστικά». The FA. Αρχειοθετήθηκε από το πρωτότυπο στις 26 Απριλίου 2005. Ανακτήθηκε στις 4 Ιουλίου 2007.
20. ↑  «First – Players & Coaches». Leek Town F.C. Ανακτήθηκε στις 10 Σεπτεμβρίου 2010.
21. ↑  «Leek Town Appointment for Ogden». Northern Premier League. 13 Ιουνίου 2007. Αρχειοθετήθηκε από το πρωτότυπο στις 22 Οκτωβρίου 2007. Ανακτήθηκε στις 5 Αυγούστου 2014.
22. 1 2  «Ogden Returns to Take Charge at Leek- But Only One Game». Northern Premier League. 30 Σεπτεμβρίου 2007. Αρχειοθετήθηκε από το πρωτότυπο στις 4 Οκτωβρίου 2007. Ανακτήθηκε στις 11 Οκτωβρίου 2007.
23. ↑  «Ogden makes brief return to Leek hot-seat». NonLeagueDaily.com. 1 Οκτωβρίου 2007. Αρχειοθετήθηκε από το πρωτότυπο στις 27 Μαρτίου 2012. Ανακτήθηκε στις 2 Απριλίου 2012.
24. 1 2  «Leek Town Shocked by Moores Exit». Northern Premier League. 29 Νοεμβρίου 2007. Αρχειοθετήθηκε από το πρωτότυπο στις 1 Δεκεμβρίου 2007. Ανακτήθηκε στις 3 Δεκεμβρίου 2007.
25. ↑  «Johnson leaves Leek». Leek Town F.C. 3 Οκτωβρίου 2010. Ανακτήθηκε στις 4 Οκτωβρίου 2010.
26. ↑  White, Andy (6 Οκτωβρίου 2010). «Leek appoint former Watford captain Cox». *The Non-League Paper*. Αρχειοθετήθηκε από το πρωτότυπο στις 17 Ιουλίου 2011. Ανακτήθηκε στις 7 Οκτωβρίου 2010.
27. ↑  «Cox drops resignation bombshell». Leek Town F.C. 17 Απριλίου 2011. Ανακτήθηκε στις 17 Απριλίου 2011.
28. ↑  Perkin, Alex (28 Μαρτίου 2011). «YLP: "Management team all but in place"». Ανακτήθηκε στις 28 Μαρτίου 2011.
29. ↑  Snee, Tom. «Flurry of transfers at Leek». Northern Premier League. Αρχειοθετήθηκε από το πρωτότυπο στις 6 Απριλίου 2012. Ανακτήθηκε στις 4 Σεπτεμβρίου 2012.
30. 1 2  «leek Town Honours». Leek Town F.C. Ανακτήθηκε στις 26 Ιανουαρίου 2010.
31. ↑  «Non League Tables for 1971–1972». UK Soccer – Non League Archive. Αρχειοθετήθηκε από το πρωτότυπο στις 27 Σεπτεμβρίου 2007. Ανακτήθηκε στις 30 Ιουλίου 2007.
32. ↑  «Non League Tables for 1972–1973». UK Soccer – Non League Archive. Αρχειοθετήθηκε από το πρωτότυπο στις 27 Σεπτεμβρίου 2007. Ανακτήθηκε στις 30 Ιουλίου 2007.
33. ↑  Louise Bellicoso (20 Ιουνίου 2007). «Old rivalry is to be reignited». Buxton Advertiser. Αρχειοθετήθηκε από το πρωτότυπο στις 30 Ιουνίου 2007. Ανακτήθηκε στις 3 Ιουλίου 2007.
34. ↑  «Leek Town Weekly News». Northern Premier League. 8 Απριλίου 2007. Ανακτήθηκε στις 6 Δεκεμβρίου 2007. [*νεκρός σύνδεσμος*]
35. ↑  «Leek Town Weekly News». Northern Premier League. 25 Μαρτίου 2007. Ανακτήθηκε στις 3 Ιουλίου 2007. [*νεκρός σύνδεσμος*]

Εξωτερικοί Σύνδεσμοι
--------------------

* Επίσημη ιστοσελίδα
* Ανεπίσημη ιστοσελίδα


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Leek Town F.C.  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |